Republika e Bosnjës dhe Hercegovinës

Republika e Bosnjës dhe Hercegovinës (Serbo-Kroatisht: Republika Bosna i Hercegovina) ishte një shtet në Evropën Juglindore, që ekzistoi nga 1992 deri në 1995. Ajo është paraardhësja direkte ligjore e shtetit modern të Bosnjës dhe Hercegovinës.

Bosnja dhe Hercegovina shpalli shkëputjen nga Federata Socialiste Jugosllave që po shpërbëhej më 3 mars 1992. Lufta e Bosnjës shpërtheu menjëherë pas shpalljes së Pavarësisë dhe vazhdoi për 3 vjet. Liderët e dy grupeve etnike kryesore të Bosnjës dhe Hercegovinës, konkretisht serbët dhe kroatët, krijuan veçmas entitetet e Republika Srpska dhe Republika Kroate e Herzeg-Bosnjës, të cilat nuk u njohën nga shteti i Bosnjës dhe nga qeveritë ndërkombëtare. Joformalisht, këto ngjarje u morën si dëshmi se Republika e Bosnjës dhe Hercegovinës e përfaqësonte kryesisht popullsinë e saj Boshnjake (kryesisht myslimane), megjithatë formalisht, presidenca dhe qeveria e republikës ishin ende të përbëra nga serbë dhe kroatë së bashku me boshnjakët.

Megjithatë, sipas Marrëveshjes së Uashingtonit të 1994, Boshnjakët u bashkuan me Herzeg-Bosnjën, për të mbështetur Republikën me formimin e Federatës së Bosnjës dhe Hercegovinës, një njësi nën-shtetërore. Në vitin 1995, Marrëveshjet e Paqes të Dejtonit bashkuan Federatën e Bosnjës dhe Hercegovinës me entitetin serb, Republika Srpska, e cila nga ai moment u njoh formalisht si një njësi nën-shtetërore pa të drejtën e shkëputjes, në shtetin e Bosnjës dhe Hercegovinës.

Përpara kësaj, prefiksi “Republikë” u hoq pas nënshkrimit të Nënshkrimit 4 të Marrëveshjes së Dejtonit, që përmban Kushtetutën e Bosnjës dhe Hercegovinës, më 14 dhjetor 1995.

 Shiko edhe 

 Bosnja dhe Hercegovina

 Referime 

Kategoria:Historia e Federatës së Bosnjës dhe Hercegovinës
Kategoria:Lufta e Bosnjës
Kategoria:Shtete dhe territore të krijuara në 1992